Hei. Mitä kuuluu? -Mitä saa olla?
Maitokahvi.
Maitokahviko? -Niin.
Minulle mustana. -Yksi kahvi.
Paljon maitoa. -Selvä on.
Oletko Chelsea? -Kyllä olen.
En voi uskoa tätä!
Saitko kahvisi? -Jännitti ja unohdin sen.
Unohdit kahvisi. -Älä unohda…
Onko tuo kahvisi?
Kas tässä. -Kiitoksia.
Paljon kiitoksia!
Hyvää päivänjatkoa.
Olen ihmetellyt yhtä asiaa. Sekä minä että isäsi olemme juristeja,
mutta sinä et halunnut lukea lakia.
Kiistelin kanssanne lapsena.
Olisit sopinut asianajajaksi… -Aikuisena.
…koska tykkäsit kiistellä.
Etkö katsellutkin Kovaa lakia isoäitisi kanssa?
Katselin sitä mummin kanssa, kun hän polki kuntopyörällään.
Minä juoksin vieressä juoksumatolla.
Kovan lain maailmassa -
rikokset selvitetään ja pahantekijät napataan.
Virheitä ei tehdä. -Niin.
Mutta me tiedämme…
Ettei niin tapahdu oikeasti. -Ei niin.
Jatka vain.
Huusin: "Seis", ja taklasin hänet.
Sen takia taistelen niin kiivaasti.
Olen tosi innoissani!
Menemme tarinaseminaariin -
Kova laki: Erikoisyksikkö-sarjan tähden Mariska Hargitayn kanssa,
joka oikeassa elämässä puhuu seksirikosten uhrien puolesta.
Mariska tietää, että on tärkeää saada tarinansa kuuluviin.
Onpa ihanaa! -Hei.
Et voi olla yhtä innoissasi.
Kyllä olen! -Hyvä tavaton.
Pitäisikö minunkin pomppia?
Paikka on täydellinen tähän.
Täällä kuvattiin. -Takaa-ajoako?
Vai puhetta? -Haastattelua.
Vilautin virkamerkkiäni -
ja kyselin vähäsen. -Pitikö sinun juosta?
Sanoin: "Seis", ja taklasin tyypin.
Emme tee niin tänään.
Miksei? -Mennäänkö?
Anna varoitus, niin saat taklata minut. -Selvä.
Aloitetaan oikealla kädellä.
Kaksi, yksi. Kaksi, yksi. Kaksi, yksi.
No niin.
Olemme nyt rentoina ja kehomme voivat kertoa tarinan.
Tarinankerronta The Mothissa käsittelee elämän kehittymistä.
TARINANKERRONNAN OHJAAJA
Muutosta.
Käyttäkää sitä, mitä mieleen juolahtaa.
VASTAAVA TUOTTAJA
"Olin ennen piip, mutta nyt olen piip."
Tässähän voi kehittyä vaikka mitä!
NÄYTTELIJÄ JA JOYFUL HEART -SÄÄTIÖN PERUSTAJA
Ajattelin ennen, että kaikki olivat minua parempia,
mutta nyt tiedän, mitä taitoni ovat.
Jee.
Tosi hyvä. -Jee.
Se oli hienoa.
Katsotaanpa. Pukeuduin ennen hameisiin.
Mahtavaa!
Ja nyt… -Niin!
En ole pukeutunut hameeseen sitten vuoden 1999.
Menin Brasiliaan ollessani presidentin vaimo.
Minulla oli asemaani sopiva jakkupuku hameella.
Juttelimme mukavia ja lehdistö saapui. Paikalla oli paljon valokuvaajia.
Saatoimme tapaamisen ja vierailun loppuun -
ja palasimme Valkoiseen taloon.
Joku oli ottanut kuvan hameeni helman alta,
ja kuva päätyi mainostauluille -
Rioon mainostamaan erästä alusvaatemerkkiä.
Voi luoja.
Kaikki ei näkynyt kuvassa, mutta se oli hyvin vihjailevaa.
Se vaikutti ajattelutapaani.
Kun asetuin ehdolle, en halunnut mitään sellaista.
Pukeuduin housupukuun… -Välttääksesi ongelmaa.
Hyvä tavaton. -Melkoinen muutos.
Kas noin.
Opin jotain uutta äidistäni.
Esität ammatiksesi vahvaa ja päättäväistä ihmistä,
joka selvittää rikoksia ja rankaisee rikollisia.
Miten se auttaa sinua?
Se oli minulle kiinnostavaa ja odottamatonta,
sillä Erikoisyksikkö toi tarinoita seksirikoksista -
suoraan katsojien olohuoneisiin.
Se teki siitä… -Näkyvän.
Aiemmin ne oli vain yritetty unohtaa.
Selviytyjiä uskottiin.
Se on tärkeää.
Mielikuvitus ei aiheuttanut ongelmia,
koska näytitte, että se voi olla paljon muutakin.
Kuulen tuollaista hyvin usein, Chelsea.
"Kunpa sinä olisit tutkinut tapaustani."
Se on sydäntäsärkevää. -Niin on.
Kun sain roolin, ajattelin,
että minun pitää vain jutella poliisien kanssa.
Kun kuitenkin kävin SAVI-koulutusohjelmassa,
joka opettaa auttamaan seksirikosten uhreja,
koulutukseni keskittyi lähinnä kuuntelemiseen.
Kun joku kuuntelee toisen tarinaa,
se merkitsee alkua oikeuden saavuttamiselle.
Hienoa.
Kotiväkivallan selviytyjänä ja yhteisönsä tyttöjen auttajana -
myös Katrina on löytänyt voimaa kuuntelusta.
Tapaan hänet ja hänen tyttöjään itsepuolustuskurssilla.
MONITOIMITALO
Hei! -Hei!
Saanko halata? -Jos minäkin saan.
Hyvä on.
Olen käynyt vain yhdellä itsepuolustuskurssilla…
Minä en ole. -…20 vuotta sitten.
YOUNG LADIES OF OUR FUTURE -OHJELMAN PERUSTAJA
Tänään saamme selkäämme.
Teen parhaani.
Nostetaan toisemme ylös, jos kaadumme.
Aina. -Mennään.
Viisi. Neljä. Jatkakaa vain.
Kolme. Kaksi. -Juuri noin. Jatkakaa.
Aika! -Jatka.
Hassua. -No niin!
Näyttäkää taisteluasentonne.
Valmiusasento.
Nyt! -Ei!
Young Ladies of Our Future on ohjelma,
joka keskittyy itsetuntoon, itsetuntemukseen,
ravintoon, meditaation ja väkivallan vastustamiseen.
Brownsvillen naapurusto kaipasi mielestäni enemmän huomiota.
Täällä on paljon riskinuoria.
Onko kukaan teistä käynyt aiemmin itsepuolustuskurssilla?
Emme.
Vai niin. Odotitteko tällaista?
Luulin, että täällä olisi kamppailuasuisia tyyppejä,
joilta puolustautuisimme.
Eikö tämä ollut tarpeeksi pelottavaa?
Minä pelkäsin lapsena Little Rockissa, kun…
Koulussani oli metallinpaljastimet,
sillä naapurustossa oli paljon aseita.
Mitä muuttaisitte kouluissanne?
Kouluihin tarvitaan metallinpaljastimet,
koska ihmisiä puukotetaan ja tapetaan kouluissa.
Vessoissa ja muualla. Olen huolissani sen takia.
Haluan muille oikeutta,
koska en saanut oikeutta itselleni.
Ex-kihlattuni oli vanginvartija Rikers Islandilla.
Lainvartija. Minusta se oli siistiä.
Suhde oli kuitenkin väkivaltainen.
Päätin lähteä.
9. tammikuuta, 1993,
minä keskustelin ex-kihlattuni kanssa.
Pitelin nuorinta tytärtäni sylissäni, ja olin raskaana.
Menin sisälle ja laitoin nuorimman tyttäreni sänkyyn.
Kun astuin ulos huoneesta, ex-kihlattu osoitti minua aseella -
ja sanoi: "Tänään sinä kuolet, ämmä."
RIKOSPAIKKA
Minua ammuttiin kymmenen kertaa.
11. TAMMIKUUTA, 1993
Heräsin koomasta.
AMPUMISSYYTE
VANGINVARTIJA PIDÄTETTY
Kysyin heti, missä oli odottamani lapsi.
SYYTE MURHAN YRITYKSESTÄ
Lääkäri selitti, että vauva oli menehtynyt.
Poikani oli elänyt kaksi tuntia.
Se on minun tarinani.
Olen aina kunnioittanut sitä,
että kun kamalista tapahtumista selviytyneitä ihmisiä kohdellaan -
selviytyjinä eikä uhreina. -Niin.
Heitä eivät määrittele… -Ei.
…toisten päätökset, kun heiltä on riistetty jotain.
Aivan. Kun joltakulta varastetaan kello tai auto,
hän haluaa, että häntä uskotaan, kunnioitetaan ja kuunnellaan.
Jos joltakulta riistetään osa hänen kehostaan,
hän haluaa samaa.
Aivan.
Ja se on… Visiomme Joyful Heartissa on,
että selviytymistä pitää ylistää.
Se on voimaa.
Olen hiljattain alkanut kertoa muille, että minut on raiskattu.
Minusta tuntuu -
kiitolliselta, koska voin jakaa sen.
Kesti kuitenkin kauan, että pystyin sanomaan niin.
Nyt tiedän, että minulle tapahtunut asia ei määrittele minua.
Niin. -Katsokaa minua nyt.
Kun kaikki kokoontuvat yhteen -
kuuntelemaan tositarinaa jonkun elämästä,
joka on kertojalle todella tärkeä,
tapahtuu jotain mullistavaa.
Haluaako kukaan kertoa ensin?
Hyvä on.
No niin. -Kiitos.
Äitini kuoli ollessaan 34-vuotias.
Isoisäni kuoli myös 34-vuotiaana.
Minun 34-vuotispäivänäni…
Olin aina pelännyt sitä ja sen merkitystä. Minä olisin seuraava.
Sitä varten suunniteltiin kaunis matka.
Eräät taiteilijakaverini kutsuivat minut -
ajamaan moottoripyörillä Las Vegasiin katsomaan Cirque du Soleilia.
He kaikki olivat rentoja ja hassuja hippejä.
Minä sanoin lähteväni mukaan, jos saan ajaa autollani.
Olimme ajaneet 2,5 tuntia, ja kaikki sanoivat minulle:
"Älä ole noin varovainen, Mariska."
Minä päätin, etten halua elää elämääni pelon vallassa.
Nousin pyörän selkään, ja matka jatkui.
Ehkä 30 sekuntia myöhemmin -
eräs mukanamme olleista autonajajista katsoi puhelintaan -
ja ajoi moottoripyöräni perään.
Kaikki pysähtyi. Minä lensin ilman halki.
Ajattelin: "En voi uskoa tätä.
Minä kuolen kuten muutkin."
Sitten osuin maahan ja tajusin olevani elossa.
En kantanut menneen ajan karmaa mukanani.
Silloin elämäni alkoi.
Vau.
Vau!
No niin! Vielä pari iskua!
Hyvältä näyttää.
Viisi. Neljä. Jatkakaa vain.
Kolme. Kaksi. -Pystyt tähän. Jatka.
Aika! -Jatka vain!
Kun heräsin koomasta,
lääkäri sanoi, etten voisi kävellä enää koskaan.
En voisi puhua enkä elää tavallista elämää.
Minulla oli kuitenkin fysioterapeutti,
joka uskoi, että pystyisin kävelemään jälleen.
Sanoin hänelle: "Lääkärien mukaan en kävele enää."
Hän vastasi: "En usko tuota.
Jokin kertoo minulle, että pystyt siihen."
Kun otin ensiaskeleeni,
mikään ei voinut pysäyttää minua.
Kaikille ei opeteta, ettei myrkyllisessä suhteessa saisi olla.
Ei pitäisi olla huonossa suhteessa.
Sinä pyysit apua, vai mitä?
Kotiväkivaltatilanteessa. -Pyysin poliisilta apua monta kertaa.
Mutta apua ei tullut?
He tulivat mutta eivät auttaneet, koska mies oli vanginvartija.
Vaikka minulla olisi ollut musta silmä tai suu veressä,
hän näytti virkamerkkinsä ja poliisit vaikenivat.
He jättivät minut.
Oikeusjärjestelmä tuotti pettymyksen. Hän sai 10 vuotta vankeutta.
Ammuttuaan kymmenen kertaa. -Niin. Vuosi laukaisua kohti.
Tuntuuko se oikeudelta?
Ei sellainen voi olla oikeutta.
Siitä huolimatta sinusta tuli poliisi.
Minusta tuli poliisi,
koska halusin antaa sitä, mitä itse en saanut.
Mitä sanot nuorille, joiden mielestä -
maamme poliisijärjestelmä on hajonnut?
He ovat oikeassa. On kuitenkin mahdollista mennä poliisiasemalle -
ja tuoda äänensä kuuluviin. Muutosta voi tuoda itse.
Poliisia tarvitaan, koska rikoksia tehdään.
Poliisia ei kuitenkaan kouluteta mielenterveysasioissa.
Heitä ei kouluteta auttamaan todellisissa kotiväkivaltatapauksissa.
Poliisi ei ole ratkaisu kaikkeen.
Hyvä.
Kerroin päällikölleni, että haluan aloittaa mentoriohjelman.
Hänestä se oli hyvä ajatus.
Hengitetään syvään sisälle -
ja hengitetään ulos suun kautta.
Sitten ravistellaan.
Paljon kiitoksia. -Se oli kivaa.
Katrina opetti meille,
millaisten ihmisten kanssa pitäisi oleskella.
Oliko siitä apua?
Saan apua huonon asenteeni kanssa.
Jep.
Ryhmä antoi minulle itseluottamusta.
Voin olla oma itseni.
Sain nähdä, että meillä tytöillä on paljon mahdollisuuksia -
auttaa yhteisöämme.
Sain myös uusia ystäviä.
Varsinkin tuon ärsytyksen.
Aluksi Carmen ei edes puhunut.
Hän oli todella hiljainen.
Hän ei puhunut lainkaan, mutta entä nyt?
Tyttö hoidatti kyntensä.
Hän härnää muita. -Niin tekee.
Olen ylpeä sinusta. Olen ylpeä teistä kaikista.
Myös Brittany on nähnyt oikeusjärjestelmän eri kulmasta -
työskennellessään asianajajana ja vaatien armoa -
epäoikeudenmukaisen tuomion saaneille.
Hänen äitinsä on entinen vanki.
Hei. Miten voit? -Hei.
Hauska tutustua. -Hyvä.
Menemme kuulemaan, millaista työtä Refoundry tekee.
Hyvä. Pidän nimestä "Refoundry".
JOHTOKUNNAN JÄSEN
Refoundry pyrkii vähentämään rikosten uusiutumista ja työttömyyttä.
Tässä on Gene.
MESTARIRAKENTAJA JA YRITTÄJÄ
Ensimmäisiä valmistuneitamme.
Hän on mestarirakentaja, joka opastaa teitä tänään.
Saatte rakentaa viinitelineen.
Selvä. -Hienoa.
Petsin avulla teette puusta vanhan näköistä.
Hienoa. -Hyvä on.
Tehkää yksi veto, laskekaa viiteen ja pyyhkikää.
Entä jos laskee seitsemään?
Sekin sopii.
Oletko kätevä käsistäsi, Brittany?
Oikeudessa pitää olla kätevä.
Se on totta.
Olet yksi tämän liikkeen uranuurtajista.
ASIANAJAJA JA SOSIAALINEN YRITTÄJÄ
Harrastin armahdusta ennen kuin se oli suosittua.
Olen pelastanut 36 ihmistä elinkautisesta.
Kerro vähän itsestäsi.
Halusin aina asianajajaksi kuin Clair Huxtable.
Hyvä tavaton.
Itä-Texasin maaseudulla -
ei kuitenkaan ollut minun näköisiäni asianajajia.
Unohdin unelmani joksikin aikaa.
Äitini oli vankilassa, ja minä yritin selviytyä siskoni kanssa.
Mainitsin ajatelleeni lakitieteelliseen menoa.
Sain kuulla vuoden 1986 huumeiden vastaisesta laista.
Emme saa hyväksyä huumeiden käyttöä emmekä niiden myyntiä.
PASTORI CECIL WILLIAMS
Suuri määrä köyhiä ihmisiä -
ja etenkin mustia päätyy vankilaan.
Varakkaat valkoiset käyttivät kokaiinijauhetta,
kun taas värillisten keskuudessa oli paljon crack-kokaiinia.
Sen vuoksi huomattavasti suurempi määrä värillisiä -
joutui vankilaan huumeiden takia.
Äitini joutui vankilaan. Hän oli riippuvainen crackista.
Äiti tarvitsi vieroitusta eikä vankilaa.
Sanonkin aina: "Äitini pääsi eroon huumeista vankilasta huolimatta -
eikä vankilan ansiosta."
Kun vierailin vankilassa ensimmäistä kertaa,
välissämme oli lasi.
Minuun vaikutti erityisen paljon se,
kun näin lasin pinnassa pienen kädenjäljen,
joka oli syntynyt, kun lapsi oli kurottanut äitiään kohti.
Se musersi minut.
Kun ihminen joutuu vankilaan, koko hänen perheensä vangitaan.
Tiedän sen oman kokemukseni perusteella, ja niin Girls Embracing Mothers syntyi.
GEMin avulla haluamme estää -
tulevan sukupolven tyttöjä joutumasta vankilaan -
ja kukoistamaan pelkän selviytymisen sijaan.
Se on ainutlaatuinen vierailu. He tarjoavat lounasta…
GEM-OHJELMAJOHTAJA
…opetusta ja taideterapiaa.
Ja koskettaa saa. -Juuri niin.
Samassa huoneessa vankilan vierailuhuoneen sijaan,
jossa pitää pysyä pöydän toisella puolella.
Näiden vierailujen aikana vanki pääsee lapsensa luo -
ja saa letittää hiukset tai halata lasta.
Miksei tällaisia ohjelmia ole enemmän?
Tai siis… Minusta on päivänselvää,
että niitä tarvitaan.
Yhdysvaltain rikoslakijärjestelmä keskittyy rangaistukseen.
Lakia ja järjestystä on viime aikoina ihailtu siinä määrin,
että olemme unohtaneet inhimillisyyden.
Angelica. Kerro, miten päädyit tänne tänään -
ja mitä työtä teet nyt.
Aloin kärsiä riippuvuudesta varhain.
Tutustuin huumeisiin perheenjäsenen kautta.
Viimeksi, kun menin vankilaan, olin kuivilla -
ja kymmenen vuoden ehdonalaisella, enkä löytänyt töitä.
Kukaan ei palkannut minua.
En pystynyt maksamaan kuukausittaisia maksujani.
Minulla oli kolme lasta.
Kun palasin oikeuden eteen, minulle määrättiin kaksi vuotta vankeutta.
TEKSASIN RIKOSOIKEUSOSASTO
Tyttäreni oli 11, ja hänen äitinsä ramppasi vankilassa.
Äidin piti parantaa tapansa, mutta niin ei käynyt.
Hän oli vihainen.
Pari ensimmäistä vierailua vietettiin hiljaisuudessa.
Sitten GEM-ohjelma saapui ja me teimme projektia yhdessä.
Hän purskahti itkuun ja sanoi: "En osaa, äiti. Voitko auttaa?"
Ne sanat olivat jotain,
mitä olin odottanut kauan. Että tyttäreni haluaa seuraani.
Koska Girls Embracing Mothers -
näytti minulle toisenlaisen tavan elää.
Miten voimme auttaa ihmisiä -
ja saada heidät hyödyntämään kokemuksiaan?
Siksi on hienoa, että Angelica on täällä.
Hän on nyt ohjelmajohtajamme.
Kyse ei ole vain vankilasta vapautumisesta -
vaan myös odottavasta maailmasta. -Niin.
Taloudellinen voimistaminen on hyvin tärkeää minulle.
Kuten pitääkin olla. -Se tekee lopun köyhyyden kehästä,
joka johtaa väkivaltarikoksiin.
Olet todistanut, että se toimii.
Olet myös saanut erinomaisia puolestapuhujia -
kuten Kim Kardashianin.
Hän näki minut ja tuki työtäni silloin,
kun moni muu ei olisi tehnyt niin.
LOS ANGELES KALIFORNIA
Ei ole helppoa haastaa epäoikeudenmukainen tuomio.
Kun Kim sai kuulla Brittanyn teoista,
hän päätti auttaa.
Sitten Kim päätti opiskella lakia voidakseen auttaa enemmän -
ja tehdä oikeusjärjestelmästämme oikeudenmukaisempi.
Hänellä on suunnaton maailmanlaajuinen alusta.
Satoja miljoonia seuraajia.
Sitä on lähes mahdotonta ymmärtää. -Varmaan joka mantereella.
Etelänapamantereellakin. -Varmasti.
Miten voit? -Hyvä tavaton.
Mitä kuuluu? -Hyvää.
Hyvä tavaton. -Hyvä.
Meillä molemmilla on asianajajia vanhempina.
Minä itse en tahtonut asianajajaksi lapsena.
Halusitko sinä asianajajaksi?
Kuvittelitko, että tekisit samaa kuin isäsi?
Itse asiassa kyllä. -Niinkö?
Hänen työhuoneensa oli pullollaan todisteaineistokirjoja.
YRITTÄJÄ JA LAKIHARJOITTELIJA
Siskoni pitivät hauskaa uima-altaalla kavereidensa kanssa,
mutta minä selailin isäni kirjoja.
Se oli kohtalosi.
Kaikella on syynsä. -Elämässä.
Pelataanko peliä?
Oletko valmis, äiti? Kim on opiskellut enemmän viime aikoina.
Minusta Kimillä on epäreilu etulyöntiasema.
Se vaati pari yritystä.
No niin. "Missä olosuhteissa on sallittua käyttää tappavaa voimaa -
itsepuolustuksena?" Niin?
Kun vastassa on tappava voima -
tai tappavan voiman uskotaan seuraavan pian.
"Mitä eroa on kiristämisellä ja varkaudella?"
Yleensä varkaus on fyysinen rikos,
kun taas kiristäminen ei vaadi sitä.
Piste sinulle, äiti.
Paljon kiitoksia. -No niin.
Oikein.
Hyvä yritys, äiti.
Kiitos, kulta.
Halusimme puhua kanssasi, Kim,
koska olet tehnyt paljon töitä -
saadaksesi uudistuksia rikosoikeusjärjestelmään.
Kerro päätöksestäsi mennä Valkoiseen taloon.
Muistan, kun menin kokoukseen Roosevelt-huoneessa.
Kokous käsitteli armahtamista, ja mentorini olivat mukanani.
Siellä käytettiin jokaista lyhennelmää,
jota en tuntenut. -Missä koodinmurtaja on?
Siellä puhuttiin DOJ:stä, ja minä tekstasin:
"Mikä on DOJ?"
"Department of Justice eli oikeusministeriö."
Mistä olisin voinut tietää sen?
Silloinko päätit alkaa lukea lakia? -Niin.
Onpa hieno hetki. -Nolostuin pahasti.
Vaikka minulta kesti 1,5 vuotta tavallista kauemmin,
koska en läpäissyt koetta.
Et antanut periksi.
En koskaan.
Lapseni olivat aina seurassani, kun sain koetulokseni. He näkivät, kun itkin.
Viimeksi he näkivät minun itkevän -
suuria onnenkyyneleitä… -Ilosta.
…koska olin onnistunut.
Se on yksi syistä taisteluuni.
Jos minun lapseni pidätetään joskus,
heillä ei ole yhtä hyviä mahdollisuuksia kuin minulla.
Tai minun valkoisilla lapsillani. -Tai sinulla.
Sellainen saa minut jatkamaan.
Usein samaistuttavat tarinat -
kertovat kannan muutoksesta.
Siitä, kun maailma aletaan nähdä eri tavalla -
tai oma paikka maailmassa nähdään erilaisena.
Kuka kertoo seuraavaksi?
No niin. -Selvä.
Sinun vuorosi! -Minä kerron erilaisen tarinan.
Hyvä! Tarvitsemme hieman vaihtelua.
Ensimmäisellä luokalla halusin vain, että minua kohdellaan kuin muita,
mutta salaa halusin olla myös rva Mitchellin lempioppilas.
Jossakin vaiheessa kotitehtäväni alkoivat kuitenkin kadota.
Olin aina palauttanut kotitehtäväni ajallaan,
koska halusin olla opettajani suosikki.
Kerran rva Mitchell piiloutui luokkaan välitunnin aikana -
ja näki, miten eräs poika otti kotitehtäväni pulpetistani,
kumitti nimeni pois, kirjoitti oman nimensä paperiin -
ja palautti sen omanaan.
Pojalta kiellettiin välitunnit.
Pari viikkoa myöhemmin sama poika etsi minut -
vapaan leikkituokion aikana.
Hän sanoi: "Hei, Chelsea. Sinä taidat pitää rva Mitchellistä."
Vastasin: "Hän on ihana."
Poika sanoi: "Tiedätkö, mikä on paras kohteliaisuus?"
Vastasin, etten tiedä.
Poika sanoi: "Haista paska."
Astelin rva Mitchellin luo ja sanoin: "Haista paska, rva Mitchell."
Hän näytti kauhistuneelta.
Aloin itkeä, koska tiesin tehneeni jotain väärin -
mutta en tiennyt mitä.
Little Rockin yhdistetyllä koulualueella ruumiillinen rangaistus oli pakollinen.
Nyyhkytin, kun painoin käteni käytävän seinää vasten -
ja rva Mitchell antoi selkäsaunan. Luulin elämäni päättyvän.
Selkäsaunan jälkeen hän halasi minua ja sanoi: "Huominen on uusi päivä."
Kotona vanhempani opettivat minua käyttämään sanakirjaa.
Vau.
Mahtavaa.
Etsin sen pojan! -Pikku ilkimys!
Hieno tarina. -Niin on.
Minuun vetosi eniten kohta,
jossa opettaja halaa sinua ja sanoo, että huominen on uusi päivä.
TARINANKERRONNAN OPETTAJA
Siitä tiesit, ettet ollut tuhma lapsi.
Nämä tarinat kertovat hienosti murroskohdasta,
jossa olemme oppineet tai meille on paljastunut jotain.
Ne ovat rakennuspalikoita, joista koostumme nyt.
Rikosoikeusuudistuksesta on hankalaa puhua.
Yhtäältä sinulla on suuri yleisö asemasi takia.
Toisaalta asemasi tekee sinusta myös kohteen.
Miten seuraajasi ovat reagoineet?
Onko syntynyt tilanteita, joissa some on kuohunut oikeasti?
Julkkikset voivat vaikuttaa joidenkin ihmisten ajatteluun,
ja joskus siitä on haittaa meille.
On aina kehiteltävä oikea toimintatapa.
Kun päätän ottaa somefanini mukaan johonkin asiaan,
he tuntevat olevansa osa sitä ja haluavat auttaa.
Muistan erityisesti erään teloituspäivän.
Kirjoitin siitä somessa.
SANANLASKUT 24:11 MENE VÄLIIN, KUN SYYTÖNTÄ VIEDÄÄN SURMATTAVAKSI.
Sitten menin Skim-sovitukseen.
Minun piti kokeilla meikkejä, sillä tuote piti hyväksyä tunnin sisällä.
PELASTAKAA BRANDON
Mies aiottiin teloittaa, ja minä vain itkin.
BRANDON BERNARDIA EI SAA TELOITTAA
1. HÄN OLI 18 2. HÄN EI AMPUNUT
Lapseni ryntäsivät sisään kysyen, miksi itkin.
Laitoin hänet kaiuttimeen, jotta hän voisi puhua lapsilleni.
2 TUNTIA TELOITUKSEEN
Oli hänen viimeinen elintuntinsa ja halusin jakaa sen ihmisten kanssa,
jotta he todella ymmärtävät, että kyse oli ihmisestä.
Kyse oli perheistä.
Olemme onnistuneet estämään joitakin teloituksia.
Aina emme onnistu.
BRANDON OLI HIENO IHMINEN
JÄRJESTELMÄMME ON MÄTÄ
Uskomatonta, etten ollut huomannut tällaisia vääryyksiä aiemmin.
Sinun uskomattomat vanhempasi opettivat sinulle paljon maailmasta.
Ja odottivat mielipidettä.
On voimaannuttavaa tehdä mielipide jostakin.
Se opettaa paljon.
Minun mielipidettäni ei koskaan kysytty.
En tiennyt mitään. Asuin kuplassa Beverly Hillsissä.
En halua kasvattaa lapsiani siten.
Kun olin pieni, Roger-setäni pidätettiin.
Hän joutui vankilaan myytyään kokaiinia valeasuiselle poliisille.
Kokemus vaikutti minuun syvästi, sillä setä oli aina ollut kiltti minulle.
Yritin ymmärtää, että tuntemani hyvä ihminen -
oli tehnyt jotain pahaa,
ja että teon ei pitäisi määrätä koko elämää.
Ehdottomasti.
Emme väitä, ettei syytä vankeusrangaistukseen ole.
Muutoksen eteen työskenteleminen -
ei tarkoita, ettei rikollisuuteen pitäisi suhtautua ankarasti,
kun sille on tarvetta. -Totta.
Miksei täällä voisi olla kuntoutuslaitoksia vankiloiden sijaan?
Vankilassa elämä heitetään hukkaan, vaikka muutokset olisivat mahdollisia.
Uskon toiseen tilaisuuteen.
YUROK-RESERVAATTI KALIFORNIA
Olemme Pohjois-Kaliforniassa yhdessä maailman kauneimmista paikoista.
Tapaan tuomari Abbyn,
joka on ajanut erillistä heimo-oikeusjärjestelmää,
joka perustuu yurok-heimon arvoille ja kulttuurille.
Hän uskoo, että meidän pitäisi keskittyä yhteisöjen korjaamiseen -
eikä ihmisten rankaisemiseen.
Uskon, että voimme oppia paljon siitä,
miten oikeutta harjoitetaan ja ymmärretään eri tavoilla.
Emme koskaan tee noin.
Teemmekö noin oikeudessa? -Emme.
Päivää.
Hei, ma. Tervetuloa.
Onpa täällä hienoa.
Miksi kutsumme sinua? En muista.
Hillary on hyvä nimi. -Sanotaan sitten niin.
Oletko maistanut terhokeittoa? -En, mutta tahtoisin.
Laitamme sitä erityisesti sinulle.
Saat jopa pienen kiven.
Hyvä on.
Tämä ei ole pikaruokaa.
Jos mietit. -Se on varmaa.
Koko maakunnan kovin tammenterho.
Mitkä toimintatavat ovat toimineet?
Oikeusjärjestelmän perusta on se,
ettei voi olla voittajaa ja häviäjää, sillä kaikki elävät rinta rinnan.
Asiassa on huomioitava kulttuurisuus.
Yhteiskunta pitää rakentaa uudelleen. Se on ohjelmien perusta.
YUROK-HEIMON JÄSEN
Olin tuomarina San Franciscossa, sillä olin ollut vuosia komission jäsen.
Aluksi kotipuolessani sanottiin: "Et voi olla tuomari,
koska tunnet kaikki."
Vastasin: "Tunnen kaikki ja te tunnette minut.
Mitä yritätte sanoa?"
PÄÄTUOMARI
Etsimmekö muukalaisia ratkaisemaan pulmamme 500 vuotta sitten?
Tiedän, millaisia osavaltion ja liittovaltion lait ovat,
eivätkä ne tuntuneet sopivan meille.
Tämä on kotini, ja tämä vaikutti minun tehtävältäni.
Minun oli tehtävä voitavani saadakseni aikaan rakenteita,
jotka kestävät minun jälkeeni ja joista tulee osa elämäämme.
Hyvinvointioikeudessa ihmiset saavat apua huume- ja alkoholiongelmiinsa.
Autamme heitä selvittämään ongelmat -
ja kysymme, tarvitsevatko he muuta apua.
Paikka on kuin saniaispuoti.
Niitä piisaa kaikkialla.
Laura on yurok-oikeuden kulttuurivastaava.
Hän auttaa hyvinvointioikeudessa olevia löytämään kulttuurimme jälleen.
Tyttäreni osaa punoa hieman.
Yritämme kerätä vain parhaat saniaisenlehdet -
ja käytämme koripunoksissamme ainoastaan lehden sisäosia.
Se, että voin olla täällä…
HYVINVOINTIOIKEUDEN ASIAKAS
…ja tuoda tyttäreni tänne -
on todellinen siunaus.
En pystynyt siihen aiemmin riippuvuuteni takia.
Uskon, että kaikki riippuvuudet pohjautuvat traumaan.
Historialliseen traumaan ja sukupolvien traumaan.
En yritä tehdä siitä tekosyytä, mutta se on silti hyvä ottaa huomioon.
Yurokinkielen sana poliisille on "lapsia varastavat miehet",
sillä poliisit varastivat lapsia.
He veivät lapset sisäoppilaitoksiin.
Lapsia kohdeltiin huonosti ja intiaanitavat haluttiin piestä heistä.
Alkuperäiskansojen yhteisöihin vietiin paljon alkoholia -
vaientamaan vastustus.
Tämän hyökkäyksen jälkeen meille oli kehittynyt paljon uusia tapoja.
Nyt niille on tehtävä jotain.
On vaikea pyytää apua.
Ennen kuin päätin raitistua,
tunsin kuluttaneeni loppuun kaiken perheeni tuen.
Oli vaikeaa, kun minut käännytettiin pois.
Oletko kuullut yurok-heimon tarinan pikkulinnusta?
Linnun siipi murtui -
eikä se voi lentää talveksi etelään perheensä kanssa.
Se on metsässä.
Se haluaa löytää turvallisen paikan, jossa talvehtia.
Pikkulintu lentää tammen luo ja laulaa sille lahjaksi laulun.
Se kysyy: "Voinko jäädä luoksesi? Siipeni murtui enkä voi lentää."
Tammi vastaa: "Minulla ei ole aikaa kaltaisellesi hölmölle."
Pikkulintu sanoo: "Hyvä on."
Sitä surettaa, koska kukaan ei halua auttaa sitä.
Sitten se lentää punapuun luo.
Punapuu sanoo: "Voit lentää luokseni."
Silloin Luoja laskeutuu ja puhuu punapuulle:
"Sinusta tulee metsän pitkäikäisin ja suurin puu -
hyvän tekosi ansiosta.
Sinä osaat elää."
Sitten Luoja sanoo tammelle:
"Tästä lähtien sinuun kasvaa terhoja,
joilla ruokit kaikkia.
Se on nimittäin tärkeää."
Tarinan opetus on, että kaikilla on vastuu -
pitää huolta toisistaan.
Heimolta saamani tuen ja kulttuuritoimintamme ansiosta -
tunnen kuuluvani joukkoon.
Saan siitä tasapainoa.
Nyt voin olla lasteni seurassa,
ja heidän opettamisensa on tärkeä osa toipumistani.
Yhteenkuuluvuuden tunne on tärkeä.
Niin.
Yrität oikeasti -
kaivaa esiin yhteenkuuluvuuden tunnetta.
Omaa syntytarinaa,
trauman lähdettä ja sen seurauksia.
Se on järkeenkäypää, mutta emme tee sellaista.
Ja hyviäkin asioita.
On paljon hyvääkin.
Minne menemme?
Nuotiopaikalle.
En saata uskoa, että tämän voi tehdä korissa.
Se saostuu ja on todella…
Varo. No niin. -Ja taas.
KULTTUURINVAALIJA JA VANHEMPI
Palaset tarttuvat pataan. Muista sekoittaa.
Eteenpäin… -Näetkö tuon?
Näen. -Ehkä on parempi, että minä otan kauhan.
Mainiota, Bert.
Pidän ajattelutavastanne hyvin paljon.
Eräät hyvinvointiasiakkaistamme ovat valmistuneet hoidosta -
mutta palaavat silti, koska he kokevat tarvitsevansa lisätukea -
tai yhteisöä ympärilleen.
Ja…
Mitä?
Se oli yksi syytetyistäni.
Se puolsi sinua.
Oletteko kohdanneet ihmisiä,
joihin viestinne eivät toimi?
Vaikka kuinka yrittäisitte.
Joillakin tapauksilla on kestänyt 3-5 vuotta.
Minä en luovuta.
On pakko olla peräänantamaton.
On vain jaksettava jatkaa.
Kaikki taitavat tietää, että rankaisemalla ei saa -
rauhallista ja turvallista elinpaikkaa.
Se ei toimi lasten eikä järjestelmien kanssa.
Meidän pitää oppia kaikesta, mitä te teette.
Olen tästä erittäin kiitollinen.
Kiitos, että vietitte aikaa kanssani ja teette näin.
Tuomari Abby -
on kehitellyt järjestelmän, jossa keskitytään kaikkiin.
Ei vain yksilön vastuuseen -
vaan myös yhteisön vastuuseen yksilöä kohtaan.
Kiitos paljon.
Tiedättekö, miksi Luoja loi yurok-kansan?
En.
Ettekö? Meidän ainoa tehtävämme on palauttaa tasapaino maailmaan.
Poistamalla huonoa ja lisäämällä hyvää -
uskomme tuovan maailman -
jälleen tasapainoon. -Niin.
Se on kaunista, mutta se on myös valtava vastuu -
meille itsellemme, olemassaolollemme ja maailmalle.
"Dracula hyökkää Van Helsingin kimppuun.
Van Helsing roiskuttaa pyhää vettä Draculan päälle.
Voiko Van Helsing puolustaa tekoaan väittämällä sitä itsepuolustukseksi?"
Voi. -Paina summeria.
Voi. -Ei.
Kylläpäs. -Ei.
Kun hyökkäyksen vaara on ohi,
itsepuolustus ei ole enää käypä puolustuksen muoto.
Vampyyri voi aina hyökätä.
Olet väärässä.
Olette selvästi kilpailunhaluisia.
Ketään ei suosita.
Tekstitys: Petra Rock